
Grozījumi Augstskolu likumā 
Izdarīt šādus grozījumus:Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.; 2019, 240. nr.; 2020, 80.B, 208., 223. nr.; 2021, 79.A, 110., 118., 121.B, 221.A nr.; 2022, 69., 111.A, 144., 187. nr.; 2023, 30.A, 123., 241., 247. nr.; 2024, 62., 120.A nr.; 2025, 67.A nr. ) šādus grozījumus:
1. 1. pantā:
izteikt  1.1 punktu šādā redakcijā:  
"11) akreditēta studiju programma — licencēta studiju programma, kas tiek īstenota akreditētā augstskolā;";  

izslēgt 16. punktu;  

aizstāt 17. punktā vārdus "studiju virzienus" ar vārdiem "izglītības tematiskās grupas".  
2. Aizstāt 3. panta sestajā daļā vārdu "līmeņa" ar vārdu "cikla".
3. 3.1 pantā: 
aizstāt pirmajā daļā vārdus "trīs augstākās izglītības līmeņu studiju programmas – bakalaura, maģistra un doktora studiju programmas" ar vārdiem "pirmā, otrā un trešā cikla augstākās izglītības programmas"; 

aizstāt trešās daļas 2. punkta ievaddaļā vārdus "vismaz trijos studiju virzienos" ar vārdiem "vismaz trijās izglītības tematiskajās grupās"; 

izteikt trešās daļas 2. punkta “a” apakšpunktu šādā redakcijā: 
"a) starptautiski atzītām (citētām) zinātniskajām publikācijām, kuras var būt pielīdzināmas Latvijas vai Lietuvas zinātniskajiem recenzētajiem izdevumiem, tai skaitā humanitārajās jomās (letonikā un baltistikā), ja tas atbilst augstskolas zinātniskās darbības stratēģiskajai specializācijai,". 
4. 3.2 pantā:  
aizstāt pirmajā daļā vārdus "bakalaura un maģistra studiju programmas" ar vārdiem " pirmā un otrā cikla augstākās izglītības programmas"; 

izslēgt pirmās daļas otro teikumu;

aizstāt pirmajā daļā vārdus "studiju virzienā" ar vārdiem "izglītības tematiskajā grupā";  

aizstāt otrās daļas 3. punktā vārdus "īstenotajos studiju virzienos" ar vārdiem "īstenotajās izglītības tematiskajās grupās".  
5. 3.3 pantā:  
aizstāt pirmajā daļā vārdus "bakalaura un maģistra līmeņa augstākās izglītības programmas" ar vārdiem "pirmā, otrā un trešā cikla augstākās izglītības programmas";

aizstāt pirmajā daļā vārdus "studiju virzienā" ar vārdiem "izglītības tematiskajā grupā";  

aizstāt trešās daļas 1. punktā vārdus "vismaz divos studiju virzienos" ar vārdiem "vismaz divās izglītības tematiskajās grupās". 
6. 3.4 pantā:  
aizstāt pirmajā daļā vārdus "bakalaura un maģistra līmeņa augstākās izglītības programmas" ar vārdiem " pirmā un otrā cikla augstākās izglītības programmas"; 

aizstāt pirmajā daļā vārdus "studiju virzienā" ar vārdiem "izglītības tematiskajā grupā";  

aizstāt trešās daļas 1. punktā vārdus "studiju virzienā" ar vārdiem "izglītības tematiskajā grupā".  
7. 5. panta 2.1 daļā:   
aizstāt ievaddaļā vārdus "sistēmas, kuru ietvaros" ar vārdiem "sistēmu, kuras ietvaros"; 

izteikt 1. punktu  šādā redakcijā:  
"1) iedibina politiku un procedūras augstākās izglītības kvalitātes nodrošināšanai,  ievērojot Eiropas augstākās izglītības telpā starptautiski atzītus standartus kvalitātes nodrošināšanai;";

izteikt 4. punktu šādā redakcijā: 
"4) izveido iekšējo kārtību un mehānismus akadēmiskā personāla atlases, novērtēšanas, kvalifikācijas un darba kvalitātes nodrošināšanai;"; 

papildināt daļu ar 6. un 7. punktu šādā redakcijā:  
"6) nodrošina efektīvu un rezultatīvu institucionālo pārvaldību un vadīšanu;  
7) ievēro vienlīdzības un iekļaušanas politikas principus augstskolā un  ētikas kodeksu."  
8. Izteikt 8.2 panta pirmās daļas 8. punktu šādā redakcijā:  
"8) ziņas par augstskolā vai filiālē akreditētajām studiju programmām;".  
9. Izteikt 9. pantu šādā redakcijā:
"(1) Akreditācijas procesu organizē Akadēmiskās informācijas centrs. Akadēmiskās informācijas centra organizētais augstskolu akreditācijas process, tai skaitā atbilstības novērtēšana un kvalitātes novērtēšana un lēmuma par akreditāciju pieņemšana, ir maksas pakalpojums. Akadēmiskās informācijas centra sniegto maksas pakalpojumu cenrādi nosaka Ministru kabinets.
(2) Augstskola pirmreizējo akreditācijas procesu uzsāk sešu mēnešu laikā pēc pirmās studiju programmas īstenošanas uzsākšanas dienas. Kārtējo akreditācijas procesu augstskola uzsāk ne vēlāk kā gadu pirms esošā akreditācijas termiņa beigām. Pirms lēmuma par augstskolas akreditāciju secīgi veic augstskolas atbilstības normatīvajiem aktiem novērtēšanu un kvalitātes novērtēšanu. Augstskolas atbilstības novērtēšanu trīs mēnešu laikā no augstskolas iesnieguma par atbilstības novērtēšanu saņemšanas dienas veic  Akadēmiskās informācijas centrs.
(3) Augstskolas kvalitātes novērtēšanu pēc augstskolas izvēles veic Akadēmiskās informācijas centrs vai Eiropas augstākās izglītības kvalitātes nodrošināšanas reģistrā iekļauta kvalitātes nodrošināšanas aģentūra. Līgumu par kvalitātes vērtēšanu slēdz uz laiku ne ilgāku par deviņiem mēnešiem. Novērtēšanas izdevumus sedz augstskola no tās budžeta līdzekļiem. Novērtējumu augstskola pievieno iesniegumam par akreditāciju. 
(4) Lēmumu par augstskolas akreditāciju četru mēnešu laikā no augstskolas iesnieguma veikt tās akreditāciju saņemšanas dienas pieņem Studiju kvalitātes komisija. Augstskolu akreditē uz septiņiem vai trīs gadiem atbilstoši Ministru kabineta noteiktajiem kritērijiem.  Akadēmiskās informācijas centrs ievada un aktualizē Valsts izglītības informācijas sistēmā informāciju par augstskolu akreditāciju.
(5) Augstskolas atbilstības novērtējumu un Studiju kvalitātes komisijas lēmumu par augstskolas akreditāciju var apstrīdēt Apelācijas komisijā, un Apelācijas komisijas lēmumu var pārsūdzēt tiesā Administratīvā procesa likuma noteiktajā kārtībā.  
(6) Augstskola var iesniegt iesniegumu atkārtotai akreditācijai, ja novērsti Studiju kvalitātes komisijas konstatētie trūkumi un izpildīti Studiju kvalitātes komisijas uzdevumi. 
(7) Studiju kvalitātes komisijas un Apelācijas komisijas tehnisko un organizatorisko darbību akreditācijā nodrošina Akadēmiskās informācijas centrs. 
(8) Augstskolu atbilstības novērtēšanas un kvalitātes novērtēšanas kārtību,  akreditācijas kārtību un kritērijus, prasības augstskolas akreditācijai, tai skaitā atbilstības un kvalitātes novērtēšanai, kā arī ārkārtas akreditācijas, akreditācijas atcelšanas un akreditācijas anulēšanas kārtību nosaka Ministru kabinets.
(9) Augstskola ir tiesīga izsniegt valstiski atzītus diplomus par attiecīgas studiju programmas apguvi, ja izpildīti šādi nosacījumi:
1) attiecīgā augstskola ir akreditēta un reģistrā ierakstīts augstskolas tips;
2) attiecīgā studiju programma ir īstenota atbilstoši normatīvo aktu prasībām.
(10) Ja augstskola nenodrošina akreditācijā norādīto studiju bāzi, informatīvo bāzi, studiju kvalitāti atbilstoši šā likuma 55.panta pirmajā daļā minētajām prasībām vai augstskolas darbībā ir konstatēti būtiski normatīvo aktu pārkāpumi, izglītības un zinātnes ministram ir tiesības izdot rīkojumu par augstskolas ārkārtas akreditāciju, akreditācijas laiku, akreditācijas atcelšanu vai anulēšanu.
(11) Informācija par akreditētajām augstskolām, kurām ir tiesības izsniegt valstiski atzītus diplomus par augstākās izglītības iegūšanu, kā arī šajās augstskolās licencēto un akreditēto studiju programmu saraksts pieejams Valsts izglītības informācijas sistēmā.
10. Izteikt 14.2 panta trešo daļu šādā redakcijā:
"(3) Padome pirms tādu lēmumu pieņemšanas, kuri skar studiju maksas apmēru un attiecas uz augstskolas dibinātajām stipendijām, pieprasa atzinumu no studējošo pašpārvaldes." 
11. Izslēgt 15.1  panta 3. punkta “a” apakšpunktu.  
12. Izslēgt 25.3 panta 6. punktā vārdus "neatkarīgi no doktora studiju programmas studiju virziena".  
13. 55. pantā:  
izslēgt pirmās daļas 1.1 punktu;  

aizstāt ceturtajā daļā vārdus "tā paša līmeņa un tā paša studiju virziena" ar vārdiem "tā paša cikla".
14. 55.1 pantā: 
izteikt ceturtās daļas pirmo teikumu šādā redakcijā:  
"Augstskolas īstenoto kopīgo studiju programmu izvērtē augstskolas akreditācijas ietvaros šajā likumā un citos normatīvajos aktos noteiktajā kārtībā."; 

aizstāt sestajā daļā vārdus "tāda studiju virziena akreditāciju, kuram" ar vārdiem "augstskolas akreditāciju, kurai".     
15. 55.2 pantā: 
aizstāt septītajā daļā vārdus "attiecīgajam studiju virzienam atbilstošas" ar vārdu "attiecīgās"; 

izteikt astotās daļas 4. punktu šādā redakcijā:  
"4) nav uzsākts akreditācijas process atbilstoši šā likuma 9. panta prasībām;”;

izteikt astotās daļas 8., 9. un 10. punktu šādā redakcijā:
“8) ir pieņemts lēmums par atteikumu akreditēt augstskolu;  
9) akreditācijas ietvaros studiju programma atzīta par neatbilstošu šā likuma prasībām;
10) beidzies augstskolas akreditācijas termiņš un augstskola līdz šā termiņa beigām nav iesniegusi iesniegumu par kārtējo akreditāciju.".  
16. Izslēgt 55.3 pantu.  
17. Izslēgt 64. panta otrās daļas 4. punktu. 
18. 71. pantā:  
izslēgt 1. punktā vārdus "studiju virziena novērtējuma un";  

izslēgt 2.  punktā vārdus "vai tās studiju virzienam".  
19. Papildināt pārejas noteikumus ar 120., 121., 122., 123. un 124. punktu šādā redakcijā: 
"120. Grozījumi šā likuma 1. pantā par 1.1 punkta izteikšanu jaunā redakcijā, 16. punkta izslēgšanu un vārdu aizstāšanu 17. punktā, grozījumi par šā likuma 8.2 panta pirmās daļas 8. punkta, 9. panta un 14.2 panta trešās daļas izteikšanu jaunā redakcijā,  15.1 panta 3. punkta “a” apakšpunkta izslēgšanu, grozījumi šā likuma 55. pantā par pirmās daļas 1.1 punkta izslēgšanu un vārdu aizstāšanu ceturtajā daļā, grozījumi šā likuma 55.1 pantā par ceturtās daļas pirmā teikuma izteikšanu jaunā redakcijā un vārdu aizstāšanu sestajā daļā,  grozījumi šā likuma 55.2 pantā par vārdu aizstāšanu septītajā daļā, astotās daļas 4., 8., 9. un 10. punkta izteikšanu jaunā redakcijā, 55.3 panta izslēgšanu un grozījumi šā likuma 71. pantā par vārdu izslēgšanu 1. un 2. punktā stājas spēkā 2028. gada 1. janvārī.
 121. Augstskolu un koledžu studiju virzienu akreditācijas termiņi, kuri beidzas pēc 2026. gada 1. janvāra, bet pirms 2027. gada 31. decembra, tiek pagarināti līdz 2027. gada 31. decembrim, ja studiju virzieni ir akreditēti uz sešiem gadiem.  
122. Augstskola nodrošina iekšējās kvalitātes nodrošināšanas sistēmas atbilstību šā likuma 5. panta 2.1 daļā noteiktajām prasībām līdz 2028. gada 1. janvārim." 
123. Augstskolas un koledžas, kuras ir akreditētas uz nenoteiktu laiku, ir tiesīgas izsniegt valsts atzītus izglītības dokumentus līdz dienai, kad tiek pieņemts lēmums par augstskolas vai koledžas jaunu akreditāciju uz noteiktu laiku vai lēmums par atteikumu to akreditēt, bet ne ilgāk kā līdz 2032. gada 30. jūnijam.
124. To augstskolu un koledžu akreditācijā, kuras saskaņā ar Ministru kabineta 2025. gada 14. janvāra noteikumiem Nr. 40 "Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.6. pasākuma "Cikliskas institucionālās akreditācijas ieviešana augstākajā izglītībā" īstenošanas noteikumi" noslēgušas līgumu ar Akadēmiskās informācijas centru par iesaisti pilotakreditācijas īstenošanā līdz 2027. gada 31. decembrim, piemēro šā likuma 9. panta noteikumus, kas stājas spēkā 2028. gada 1. janvārī.”

